CELEX: 52018PC0714
Language: sl
Date: 2018-10-26
Title: Predlog IZVEDBENI SKLEP SVETA o dovoljenju Nizozemski, da uvede posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost

EVROPSKA KOMISIJA
            Bruselj, 26.10.2018
            COM(2018) 714 final
            2018/0367(NLE)
            Predlog
            IZVEDBENI SKLEP SVETA
            o dovoljenju Nizozemski, da uvede posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost
            
               
         
         
            
               OBRAZLOŽITVENI MEMORANDUM
            
            
               V skladu s členom 395(1) Direktive 2006/112/ES z dne 28. novembra 2006 o skupnem sistemu davka na dodano vrednost (v nadaljnjem besedilu: direktiva o DDV
                  1
               ) lahko Svet na predlog Komisije soglasno dovoli kateri koli državi članici, da uvede posebne ukrepe, ki odstopajo od določb navedene direktive, za poenostavitev postopka obračunavanja DDV ali za preprečevanje nekaterih vrst davčnih utaj ali izogibanja davkom.
            
            
               V dopisu, ki ga je Komisija evidentirala 19. julija 2018, je Nizozemska zaprosila za dovoljenje za uvedbo ukrepa odstopanja od člena 285 direktive o DDV, da bi lahko davčne zavezance, katerih letni promet ne presega 25 000 EUR, oprostila obveznosti v zvezi z DDV.
            
            
               V skladu s členom 395(2) direktive o DDV je Komisija z dopisi z dne 9. avgusta 2018 o prošnji Nizozemske obvestila druge države članice, razen Španije in Cipra, ki sta bila obveščena z dopisi z dne 10. avgusta 2018. Komisija je z dopisom z dne 13. avgusta 2018 Nizozemsko obvestila, da ima na voljo vse informacije, potrebne za presojo prošnje.
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               V skladu s poglavjem 1 naslova XII direktive o DDV lahko države članice uporabljajo posebne ureditve za mala podjetja, vključno z možnostjo, da se davčni zavezanci, katerih letni promet ne presega določenega praga, oprostijo obveznosti v zvezi z DDV. Ta oprostitev pomeni, da davčnemu zavezancu ni treba obračunavati DDV na dobavljeno blago, zato pa ne more odbiti vstopnega DDV.
            
            
               V skladu s členom 285 direktive o DDV lahko države članice, ki niso uporabile izbire iz člena 14 Druge direktive Sveta 67/228/EGS
                  2
               , davčne zavezance, katerih letni promet je največ enak 5 000 EUR, oprostijo obveznosti v zvezi z DDV. Nizozemska, ki je ena od teh držav članic, je zaprosila za dovoljenje za zvišanje praga za oprostitev s 5 000 EUR na 25 000 EUR s prvim januarjem 2020. 
            
            
               Glede na informacije, ki jih je predložila Nizozemska, je njen sedanji sistem progresivna olajšava za davčne zavezance, ki na letni osnovi in po odbitku vstopnega davka za DDV ne plačujejo več kot 1 883 EUR. Postopek za odobritev progresivne davčne olajšave je zapleten in vsebuje visoko raven napak. Zaradi hitro rastočega števila malih podjetij na Nizozemskem se operativni stroški nizozemskih davčnih organov in upravno breme za podjetja povečujejo, medtem ko s tem povezan finančni interes ostaja majhen. Nizozemska bi zato želela posodobiti svoj sistem z uvedbo neobvezne, s prometom povezane sheme za oprostitev obveznosti v zvezi z DDV s pragom za oprostitev v višini 25 000 EUR. Ta ukrep bi zmanjšal obveznosti v zvezi z DDV za mala podjetja in poenostavil pobiranje DDV za davčne organe.  
            
            
               Nizozemska tudi poudarja, da je ta ukrep v skladu s področjem uporabe predloga direktive o posebni ureditvi za mala podjetja, ki jo je Evropska komisija objavila 18. januarja 2018
                  3
               . 
            
            
               Zato se predlaga, da se Nizozemski dovoli povišanje praga za oprostitev za MSP s 5 000 EUR na 25 000 EUR do 31. decembra 2022 ali do datuma, od katerega morajo države članice uporabljati nacionalne določbe, ki jih morajo sprejeti v primeru, da se sprejme direktiva o spremembi členov 281 do 294 Direktive 2006/112/ES o posebni ureditvi za mala podjetja.
            
            
               •Skladnost z veljavnimi predpisi s področja zadevne politike
            
            
               Podobna odstopanja so bila odobrena drugim državam članicam. Luksemburgu
                  4
                je bil odobren prag v vrednosti 30 000 EUR, Poljski
                  5
                in Estoniji
                  6
                prag v vrednosti 40 000 EUR, Italiji
                  7
                prag v vrednosti 65 000 EUR, Hrvaški
                  8
                prag v vrednosti 45 000 EUR, Latviji
                  9
                prag v vrednosti 40 000 EUR, Romuniji
                  10
                pa prag v vrednosti 88 500 EUR. 
            
            
               Odstopanja od direktive o DDV bi morala biti vedno časovno omejena, da se lahko ocenijo njihovi učinki. Poleg tega se določbe členov 281 do 294 direktive o DDV glede posebne ureditve za mala podjetja trenutno pregledujejo. Kot je bilo napovedano v akcijskem načrtu za DDV
                  11
                in delovnem programu Komisije za leto 2017
                  12
               , je bil pred kratkim predstavljen predlog Komisije v zvezi z ureditvijo za MSP.
            
            
               •Skladnost z drugimi politikami Unije
            
            
               Ukrep je v skladu s cilji Unije za mala podjetja, kakor so opredeljeni v sporočilu Komisije „Najprej pomisli na male“ – „Akt za mala podjetja“ za Evropo
                  13
               , ki države članice poziva, naj upoštevajo posebnosti MSP pri oblikovanju zakonodaje in tako poenostavijo obstoječe regulativno okolje.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Člen 395 direktive o DDV. 
            
         
         
            
               •Subsidiarnost (za neizključno pristojnost) 
            
            
               
                  Glede na določbo direktive o DDV, na kateri temelji predlog, se načelo subsidiarnosti ne uporablja.
               
            
            
               •Sorazmernost
            
            
               
                  Ta sklep se nanaša na dovoljenje, izdano državi članici na njeno prošnjo, in ne pomeni nobene obveznosti. 
               
            
            
               Zaradi omejenega obsega odstopanja je posebni ukrep sorazmeren z želenim ciljem, tj. s poenostavitvijo za mala podjetja in za davčno upravo.
            
            
               •Izbira instrumenta
            
            
               Predlagani instrument: izvedbeni sklep Sveta.
            
            
               V skladu s členom 395 Direktive Sveta 2006/112/ES lahko samo Svet na predlog Komisije soglasno odobri odstopanje od skupnih določb o DDV. Izvedbeni sklep Sveta je najustreznejši instrument, saj se lahko naslovi na posamezno državo članico.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               
                  Ta predlog temelji na prošnji Nizozemske in zadeva le to državo članico.
               
            
            
               •Zbiranje in uporaba strokovnih mnenj
            
            
               Strokovno mnenje ni bilo potrebno.
            
            
               •Ocena učinka
            
            
               
                  Predlog za izvedbeni sklep Sveta dovoljuje Nizozemski, da davčne zavezance, katerih letni promet ne presega 25 000 EUR, od 1. januarja 2020 naprej oprosti obveznosti v zvezi z DDV. Davčni zavezanci, katerih letni promet ne presega praga, so oproščeni veliko splošnih obveznosti v zvezi z DDV in tudi upravno breme za njih se bo zaradi tega ukrepa zmanjšalo. Predlog poleg tega poenostavlja pobiranje davkov za nizozemske davčne organe.
               
            
            
               Po mnenju Nizozemske uvedba praga v višini 25 000 EUR ne bo bistveno vplivala na skupne davčne prihodke v fazi končne potrošnje. Prag za oprostitev na bi uporabilo približno 9 % davkoplačevalcev, kar pomeni učinek na državni proračun v višini približno 0,09 %.  
            
            
               4.PRORAČUNSKE POSLEDICE
            
            
               Predlog ne vpliva na proračun EU, ker bo Nizozemska izračunala nadomestilo v skladu s členom 6 Uredbe Sveta (EGS, Euratom) št. 1553/89.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
         
         
            
               Predlog je časovno omejen. 
            
            
               2018/0367 (NLE)
            
            
               Predlog
            
            
               IZVEDBENI SKLEP SVETA
            
            
               o dovoljenju Nizozemski, da uvede posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, 
            
            
               ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost
                  14
                in zlasti prvega pododstavka člena 395(1) Direktive,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)V skladu s prvim odstavkom člena 285 Direktive 2006/112/ES lahko države članice, ki niso uporabile izbire iz člena 14 Direktive Sveta 67/228/EGS
                  15
               , davčne zavezance, katerih letni promet je največ enak 5 000 EUR, oprostijo obveznosti v zvezi z DDV. 
            
            
               (2)V dopisu, ki ga je Komisija evidentirala 19. julija 2018, je Nizozemska zaprosila za dovoljenje, da uvede poseben ukrep odstopanja od člena 285 Direktive 2006/112/ES, ki bi ji omogočil uporabo praga za oprostitev v višini 25 000 EUR. Na podlagi tega posebnega ukrepa bi bili davčni zavezanci, katerih letni promet znaša največ 25 000 EUR, oproščeni določenih ali vseh obveznosti v zvezi z DDV iz poglavij od 2 do 6 naslova XI Direktive Sveta 2006/112/ES.
            
            
               (3)Višji prag v posebni ureditvi za mala podjetja, določen v členih 281 do 294 Direktive 2006/112/ES, je ukrep poenostavitve, saj lahko znatno zmanjša obveznosti v zvezi z DDV za mala podjetja. Ta posebna ureditev za davčne zavezance ni obvezna.
            
            
               (4)V skladu z drugim pododstavkom člena 395(2) Direktive 2006/112/ES je Komisija z dopisi z dne 9. avgusta 2018 o prošnji Nizozemske obvestila druge države članice, razen Španije in Cipra, ki sta bila obveščena z dopisi z dne 10. avgusta 2018. Komisija je z dopisom z dne 13. avgusta 2018 Nizozemsko obvestila, da ima na voljo vse informacije, potrebne za presojo prošnje.
            
            
               (5)Zahtevano odstopanje je v skladu s cilji politike sporočila Komisije „Najprej pomisli na male“ – „Akt za mala podjetja“ za Evropo
                  16
               .
            
            
               (6)Glede na to, da Nizozemska pričakuje, da bi zvišan prag zmanjšal obveznosti v zvezi z DDV in s tem upravno breme ter stroške zagotavljanja skladnosti za mala podjetja, bi bilo treba Nizozemski dovoliti, da poseben ukrep uporablja za omejeno obdobje, in sicer do 31. decembra 2022. Posebna ureditev za mala podjetja ni obvezna, tako da lahko davčni zavezanci še vedno izberejo splošno ureditev DDV. 
            
            
               (7)Ker se členi 281 do 294 Direktive 2006/112/ES, ki določajo posebno ureditev za mala podjetja, pregledujejo, ni mogoče izključiti, da bo pred iztekom veljavnosti odstopanja 31. decembra 2022 začela veljati direktiva, ki spreminja navedene člene in v kateri bo določen datum, od katerega bodo morale države članice uporabljati nacionalne določbe za njeno izvajanje. V tem primeru bi se moral ta sklep prenehati uporabljati.
            
            
               (8)Na podlagi informacij, ki jih je predložila Nizozemska, bo imel zvišani prag le zanemarljiv učinek na skupni znesek davčnih prihodkov Nizozemske, pobranih na ravni končne potrošnje.
            
            
               (9)Odstopanje ne vpliva na lastna sredstva Unije iz naslova davka na dodano vrednost, ker bo Nizozemska izračunala nadomestilo v skladu s členom 6 Uredbe Sveta (EGS, Euratom) št. 1553/89
                  17
                –
            
            
               SPREJEL NASLEDNJI SKLEP: 
            
         
         
            
               Člen 1
            
            
               Z odstopanjem od člena 285 Direktive 2006/112/ES se Nizozemski dovoli, da davčne zavezance, katerih letni promet znaša največ 25 000 EUR, oprosti obveznosti v zvezi z DDV. 
            
            
               Člen 2
            
            
               Ta sklep se uporablja od 1. januarja 2020 do zgodnejšega od naslednjih dveh datumov:
            
            
               (a)
                     31. december 2022;
            
            
               (b)
                     datum, od katerega morajo države članice uporabljati nacionalne določbe, ki jih morajo sprejeti v primeru, da se sprejme direktiva o spremembi členov od 281 do 294 Direktive 2006/112/ES o posebni ureditvi za mala podjetja.
            
            
               Člen 3
            
            
               Ta sklep je naslovljen na Nizozemsko.
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 347, 11.12.2006, str. 1.
               
               
                  
                     (2)
                  
                        Druga direktiva Sveta 67/228/EGS z dne 11. aprila 1967 o harmonizaciji zakonodaje držav članic v zvezi s prometnim davkom, strukturo in postopki za uporabo skupnega sistema davka na dodano vrednost (UL 71, 14.4.1967, str. 1303/67).
               
               
                  
                     (3)
                  
                        Predlog direktive Sveta o spremembi Direktive 2006/112/ES o skupnem sistemu davka na dodano vrednost glede posebne ureditve za mala podjetja (COM(2018) 21 final z dne 18. januarja 2018).
               
               
                  
                     (4)
                  
                        Izvedbeni sklep Sveta (EU) 2017/319 z dne 21. februarja 2017 o spremembi Izvedbenega sklepa 2013/677/EU o dovoljenju Luksemburgu, da uvede posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 47, 24.2.2017, str. 7). 
               
               
                  
                     (5)
                  
                        Izvedbeni sklep Sveta (EU) 2016/2090 z dne 21. novembra 2016 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 324, 30.11.2016, str. 7).
               
               
                  
                     (6)
                  
                        Izvedbeni sklep Sveta (EU) 2017/563 z dne 21. marca 2017 o dovoljenju Republiki Estoniji, da uporabi posebno odstopanje od člena 287 Direktive 2006/112/ES o skupnem sistemu davka na dodano vrednost (UL L 80, 25.3.2017, str. 33).
               
               
                  
                     (7)
                  
                        Izvedbeni sklep Sveta (EU) 2016/1988 z dne 8. novembra 2016 o spremembi Izvedbenega sklepa 2013/678/EU o dovoljenju Italijanski republiki, da še naprej uporablja posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 306, 15.11.2016, str. 11).
               
               
                  
                     (8)
                  
                        Izvedbeni sklep Sveta (EU) 2017/1768 z dne 25. septembra 2017 o dovoljenju Republiki Hrvaški, da uvede posebno odstopanje od člena 287 Direktive 2006/112/ES o skupnem sistemu davka na dodano vrednost (UL L 250, 28.9.2017, str. 71).
               
               
                  
                     (9)
                  
                        Izvedbeni sklep Sveta (EU) 2017/2408 z dne 18. decembra 2017 o dovoljenju Republiki Latviji, da uporabi posebno odstopanje od člena 287 Direktive 2006/112/ES o skupnem sistemu davka na dodano vrednost (UL L 342, 21.12.2017, str. 8).
               
               
                  
                     (10)
                  
                        Izvedbeni sklep Sveta (EU) 2017/1855 z dne 10. oktobra 2017 o dovoljenju Romuniji, da uporabi posebni ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 265, 14.10.2017, str. 19).
               
               
                  
                     (11)
                  
                        Sporočilo Komisije Evropskemu parlamentu, Svetu in Evropskemu ekonomsko-socialnemu odboru o akcijskem načrtu za DDV, Vzpostavitev enotnega območja DDV v EU: čas za odločitev, Bruselj (COM(2016) 148 final z dne 7. aprila 2016).
               
               
                  
                     (12)
                  
                        Delovni program Komisije za leto 2017 – Za Evropo, ki varuje, opolnomoča in ščiti, Strasbourg (COM(2016) 710 final z dne 25. oktobra 2016).
               
               
                  
                     (13)
                  
                        Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Najprej pomisli na male“ – „Akt za mala podjetja“ za Evropo, Bruselj (COM(2008) 394 final z dne 25. junija 2008).
               
               
                  
                     (14)
                  
                        UL L 347, 11.12.2006, str. 1.
               
               
                  
                     (15)
                  
                        Druga direktiva Sveta 67/228/EGS z dne 11. aprila 1967 o harmonizaciji zakonodaje držav članic v zvezi s prometnim davkom, strukturo in postopki za uporabo skupnega sistema davka na dodano vrednost (UL 71, 14.4.1967, str. 1303/67).
               
               
                  
                     (16)
                  
                        Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – „Najprej pomisli na male“ – „Akt za mala podjetja“ za Evropo (COM(2008) 394 final z dne 25. junija 2008). 
               
               
                  
                     (17)
                  
                        Uredba Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (UL L 155, 7.6.1989, str. 9).